Advokat Feygin işğal altındaki Qırımnı ziyaret etmekten vazgeçti
30 oktâbr 2017, 20:52
Mark Feygin Qırımda, arhivden alınğan fotoresim
Azat etilgen Qırımtatar Milliy Meclisiniñ muavini İlmi Umerovnı imayeci olğan rusiyeli advokat Mark Feygin, Rusiye tarafından işğal etilgen Qırımnı bir daa ziyaret etmekten vazgeçe.
«Men artıq Qırımnı ziyaret etmek niyetinde degilim. Ukrain vatandaşlarını imaye etmek içün, Ukraina akimiyeti maña o yerde bulunmağa izin bergenine baqmadan, men bir nevi qolaysızlıq is ete edim. Qırımnıñ ziyaretinen bağlı Ukraina qanunına bozmağa mecbur qalğan ve izin alğan olsam bile, bu meni pek eze edi. Artıq men bu yükten qurtulabilem», – dep yaza advokat Facebookta.